F1-seisoen sal weer in Australië begin(Christian Bruna, Pool via AP, File) Die F1-base het ’n voorlopige kalender vir die 2021-wedrenjaar bekendgestel en oudergewoonte sal die seisoen in Australië begin. Altesaam 23 wedrenne word beplan en die seisoen sal op 5 Desember 2021 in Abu Dhabi tot ’n einde kom. “Soos ons vroeër reeds gesê het, verwag ons dat toeskouers vir die 2021-seisoen sal terugkeer en ondersteuners kan na ’n kalender soortgelyk aan die oorspronklike beplanning vir 2020 uitsien,” het F1 in ’n amptelike verklaring gesê. Volgens Chase Carey, F1-voorsitter, het vanjaar se wedrenne gewys dat sport suksesvol in die Covid-19-era aangebied kan word. “Baie van die gasheerstede gebruik die wedrenne as ’n platform om vir die wêreld te wys dat hulle vorentoe kan beweeg en die virus kan bestuur,” het Carey gesê. 21 Maart: Australië 28 Maart: Bahrein 11 April: China 25 April: Moet nog bevestig word 9 Mei: Spanje 23 Mei: Monaco 6 Junie: Azerbeidjan 13 Junie: Kanada 27 Junie: Frankryk 4 Julie: Oostenryk 18 Julie: Verenigde Koninkryk 1 Augustus: Hongarye 29 Augustus: België 5 September: Nederland 12 September: Italië 26 September: Rusland 3 Oktober: Singapoer 10 Oktober: Japan 24 Oktober: VSA 31 Oktober: Mexiko 14 November: Brasilië 28 November: Saoedi-Arabië 5 Desember: Abu Dhabi